Sun Ribo

**Sun Ribo**, () rođena 18. decembra 1976. u Zhangwu, u provinciji Liaoning, je nekadašnja kineska biatlonka. Sa jednom srebrnom medaljom na Svjetskom prvenstvu je jedna od uspješnijih kineskih biatlonki. 
## Biografija 
### Karijera 
### Olimpijske igre 
Sun Ribo je tri puta nastupila na Zimskim olimpijskim igrama: ZOI 1998, ZOI 2002. i ZOI 2006.
Najbolji rezultat u štafetnim utrkama bilo joj je sedmo mjesto štafeti, sa Yu Shumei, Liu Jenfing i Liu Xianying sa zaostatkom od 3:19 iza njemačke štafete. U pojedinačnim utrkama najbolji plasman je ostvarila u Salt Lake City na ZOI 2002. kada je u utrci na 15&nbsp;km zauzela 15-o mjesto bez promašaja sa 50:09&nbsp;min zaostatka iza pobjednice Njemice Andreje Henkel.

### Svjetska prvenstva 
Nastupila je na pet Svjetskih prvenstava od 1995-2005. i osvojila jednu srebrnu medalju. Na prvom nastupu na SP 1995. u italijanskom Antholzu, nije zabilježila dobre plasmane u pojedinačnim utrkama. osvojila je 74-o mjesto u utrci na 15&nbsp;km sa deset promašaja i 13:09&nbsp;min zaostatka iza pobjednice Francuskinje Corinne Niogret. Najbolje rezultate i jedinu medalju osvojila je deset godine kasnije na SP 2005, kada je u utrci na 15 km osvojila srebrnu medalju iza Njemice Andrea Henkel sa zaostatkom od 30&nbsp;s, sa dva promašaja pobjedivši trećeplasiranu Norvežanku Lindu Grubben. Najbolji rezultat u štafeti ostarila je na SP 2003. u ruskom Hanti-Mansijsku, osvojivši deveto mjesto od 15 u utrci 4 × 6 km sa Yuan-Yuan Liu, Kong Yingchao i Liu Xianying.

### Svjetski kup 
U svojoj prvoj sezoni nastupanja u Svjetskom kupu, Shumei je u 7. marta 1996. u slovenskoj Pokljuki, u prvoj pojedinačnoj utrci na 15&nbsp;km osvojila 54-o mjesto. Najbolji rezultati u pojedinačnim disciplinama su: 31-o mjesto u utrci na 15&nbsp;km: u švedskom Östersundu 22. 2. 2003; 14-o mjesto 16. 3. 2005. na 7,5&nbsp;km u ruskom Hanti-Mansijsku; 17-o mjesto u potjeri na 10&nbsp;km 17. 3. 2005. u Hanti-Mansijsk; a u utrkama masovnog starta na 12,5&nbsp;km 23. 3. 2005. u Hanti-Mansijsku kada je zauzela 23-o mjesto od ukupno trideset biatlonki. U Svjetsjom kupu nije imala ni jednu pobjedu, a najbolji rezultat joj je bilo 40-mjesto u ukupnom plasmanu u sezoni 2003/04.

### Azijske igre 
Na Azijskim igrama u biatlonu osvojila je jednu zlatnu medalje: U štafeti 2003. sa Kong Yingchao, Liu Xianying i Yu Shumei; jednu srebrnu u štafeti 1999. sa Yu Shumei, Liu Xianying i Kong Yingchao te dvije bronzane u pojedinačnim disciplinama na igrama 1999. godine u utrci na 7,5 km i na igrama 2003. godine u utrci potjere 10 km.

## Prestanak karijere 
Iz aktivnog bavljenja biatlonom povukla se 2006. godine.

## Nagrade 
## Napomene 
## Vanjski linkovi 
* 
* 
* Zvanična banka podataka IBU-a

## Reference 
Kategorija:Rođeni 1976.
Kategorija:Biografije, Zhangwu
Kategorija:Kineski biatlonci
Kategorija:Biatlonci na Zimskim olimpijskim igrama 1998.
Kategorija:Biatlonci na Zimskim olimpijskim igrama 2002.
Kategorija:Biatlonci na Zimskim olimpijskim igrama 2006.
Kategorija:Kineski olimpijci u biatlonu
Kategorija:Osvajači medalja na Svjetskim prvenstvima u biatlonu
Kategorija:Biatlonci na Azijskim igrama 1999.
Kategorija:Biatlonci na Azijskim igrama 2003.
Kategorija:Osvajači medalja na Azijskim igrama
Kategorija:Živi ljudi